Document ID: 32008D0277

KOMISIJAS LĒMUMS
(2008. gada 26. marts),
ar ko groza Lēmumu 2001/405/EK, lai pagarinātu to ekoloģisko kritēriju spēkā esības termiņu, kurus piemēro, piešķirot Kopienas ekomarķējumu salvešpapīram
(izziņots ar dokumenta numuru K(2008) 1222)
(Dokuments attiecas uz EEZ)
(2008/277/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1) un jo īpaši tās 6. panta 1. punkta otro daļu,
apspriedusies ar Eiropas Savienības Ekomarķējuma komiteju,
tā kā:
(1)
Ekoloģiskie kritēriji, kuri izklāstīti Komisijas 2001. gada 4. maija Lēmumā 2001/405/EK, ar ko nosaka ekoloģiskos kritērijus Kopienas ekomarķējuma piešķiršanai salvešpapīram (2), zaudē spēku 2008. gada 4. maijā.
(2)
Atbilstīgi Regulai (EK) Nr. 1980/2000 ir laikus pārskatīti ekoloģiskie kritēriji, kā arī ar tiem saistītās vērtēšanas un verifikācijas prasības, kas noteiktas ar minēto lēmumu.
(3)
Ņemot vērā minēto kritēriju un prasību pārskatīšanu, ir lietderīgi pagarināt Lēmuma 2001/405/EK ekoloģisko kritēriju un prasību termiņu par vienu gadu.
(4)
Ņemot vērā to, ka saskaņā ar Regulu (EK) Nr. 1980/2000 pārskatīšanas pienākums attiecas tikai uz ekoloģiskajiem kritērijiem, novērtēšanas un verificēšanas prasībām, ir lietderīgi, ka Lēmums 2001/405/EK paliek spēkā.
(5)
Tādēļ attiecīgi ir jāgroza Lēmums 2001/405/EK.
(6)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota, pamatojoties uz Regulas (EK) Nr. 1980/2000 17. pantu,
IR PIEŅĒMUSI ŠO LĒMUMU.
1. pants
Lēmuma 2001/405/EK 3. pantu aizstāj ar šādu tekstu:
“3. pants
Ekoloģiskie kritēriji ražojumu grupai “salvešpapīrs” un saistītās vērtēšanas un verifikācijas prasības ir spēkā līdz 2009. gada 4. maijam.”
2. pants
Šis lēmums ir adresēts dalībvalstīm.
Briselē, 2008. gada 26. martā

Labels: 3
1
20